b'\n_START_ARTICLE_\nJoel Sund\n_START_SECTION_\nSeuraura\n_START_PARAGRAPH_\nSund on J\xc3\xa4ms\xc3\xa4n Kiekko-Susien kasvatti. H\xc3\xa4n siirtyi juniorina sittemmin JYPiin. Sund oli kaudella 2008\xe2\x80\x932009 seuran C-nuorten paras pistemies ja maalintekij\xc3\xa4 sek\xc3\xa4 SM-sarjan runkosarjassa tehoilla 16+5=21 ett\xc3\xa4 SM-karsinnoissa tehoilla 8+8=16. Seuraavan kauden 2009\xe2\x80\x932010 p\xc3\xa4\xc3\xa4tteeksi h\xc3\xa4n voitti B-nuorten I-divisioonan hopeaa. Kaudeksi 2010\xe2\x80\x932011 Sund siirtyi Diskoksen B-nuoriin, jonka sis\xc3\xa4isen piste-, maali- ja sy\xc3\xb6tt\xc3\xb6p\xc3\xb6rssin h\xc3\xa4n voitti runkosarjassa tehoilla 18+20=38._NEWLINE_Kaudella 2011\xe2\x80\x932012 Sund debytoi miesten peleiss\xc3\xa4 pelattuaan seitsem\xc3\xa4n Mestis-ottelua JYP-Akatemiassa, mutta suurin osa h\xc3\xa4nen kaudestaan eteni kuitenkin JYPin A-nuorissa. Kaudella 2012\xe2\x80\x932013 Sund pelasi yhden Mestis-ottelun ja kaudella 2013\xe2\x80\x932014 h\xc3\xa4n pelasi siell\xc3\xa4 18 runkosarjaottelua tehopistein 2+3=5. Sund pelasi kauden aikana miesten pelej\xc3\xa4 my\xc3\xb6s kahden ottelun verran Diskoksen II-divisioonajoukkueessa. Ensimm\xc3\xa4isell\xc3\xa4 kokonaisella Mestis-kaudellaan 2014\xe2\x80\x932015 h\xc3\xa4n teki 42 runkosarjaottelussa tehot 8+7=15 ja nelj\xc3\xa4ss\xc3\xa4 playoff-ottelussa yhden maalin._NEWLINE_Sund debytoi kaudella 2015\xe2\x80\x932016 JYPin SM-liigajoukkueessa. H\xc3\xa4n teki liigadebyyttins\xc3\xa4 17. lokakuuta 2015 vieraissa Rauman Lukkoa vastaan. Sund sai ottelussa j\xc3\xa4\xc3\xa4aikaa 11.23 minuuttia. H\xc3\xa4n pelasi JYPiss\xc3\xa4 kauden aikana 25 runkosarja- ja yhden playoff-ottelun tehden nelj\xc3\xa4 sy\xc3\xb6tt\xc3\xb6pistett\xc3\xa4. Marraskuussa 2015 Sund teki 2+1-vuotisen jatkosopimuksen joukkueen kanssa. Kaudesta 2016\xe2\x80\x932017 h\xc3\xa4n pelasi yli puolet Akatemian vahvuudessa, mutta j\xc3\xa4i siirtotakarajan j\xc3\xa4lkeen kuitenkin JYPiin, jossa Sund pelasi kauden aikana 14 runkosarja-, kolme playoff ja yhden Mestarien liigan tehden yhden sy\xc3\xb6tt\xc3\xb6pisteen. H\xc3\xa4n voitti kauden p\xc3\xa4\xc3\xa4tteeksi SM-pronssia._NEWLINE_Kaudella 2017\xe2\x80\x932018 Sund pelasi JYPiss\xc3\xa4 21 runkosarja- ja kymmenen playoff-ottelua. H\xc3\xa4n voitti CHL:n mestaruuden. Sund pelasi kauden aikana my\xc3\xb6s lainalla Mestis-joukkue KeuPa HT:ss\xc3\xa4, jonne h\xc3\xa4nen ilmoitettiin siirtyv\xc3\xa4n loppukauden ajaksi Mestiksen siirtotakarajalla helmikuussa 2018. Sund voitti kauden p\xc3\xa4\xc3\xa4tteeksi Mestiksen mestaruuden._NEWLINE_Sund siirtyi kaudeksi 2018\xe2\x80\x932019 vuoden mittaisella sopimuksella Mestis-joukkue Kiekko-Vantaaseen. H\xc3\xa4net valittiin sarjan marraskuun 2018 kuukauden kent\xc3\xa4lliseen. Sund oli lopulta joukkueensa toiseksi paras maalintekij\xc3\xa4 ja kolmanneksi paras pistemies tehoilla 19+30=49, joilla h\xc3\xa4n sijoittui koko Mestiksen pistep\xc3\xb6rssiss\xc3\xa4 viidenneksi. Sund oli my\xc3\xb6s seitsem\xc3\xa4n muun pelaajan ohella sarjan ainoa kahdesti alivoimamaalin teossa onnistunut pelaaja. Kaudeksi 2019\xe2\x80\x932020 h\xc3\xa4net nimettiin Kiekko-Vantaan varakapteeniksi.\n_START_SECTION_\nMaajoukkueura\n_START_PARAGRAPH_\nSund on pelannut kaksi poikien maaottelua.'